Alice Bah Kuhnke

**Alice Mariama Bah Kuhnke**, tidligere gift **Johnsson**, (født **Bah** 1971) er en svensk mediepersonlighet og politiker som representerer Miljöpartiet. Siden 2019 har hun vært europaparlamentariker. Bah Kuhnke var kultur- og demokratiminister i perioden 2014 til 2019.

Hun har tidligere arbeidet som TV-programleder og var en av grunnleggerne av tankesmien *Sektor3*. Senere arbeidet Bah Kuhnke som bærekraftsleder hos rådgivingsbedriften ÅF og som generaldirektør for *Myndigheten for ungdoms- og civilsamhällesspørsmål*. Bah Kuhnke var riksdagsmedlem fra 2018 til 2019 før hun ble innvalgt til Europaparlamentet i 2019.

## Biografi
Alice Bah vokste opp i Horda i Rydaholms socken utenfor Värnamo i Småland, med en mor fra Sverige og en far fra Gambia. Hun var med i speiderbevegelsen som barn. Hun gikk på friidrettsgymnas på Katedralskolen i Växjö og var på slutten av 1980-talet en av landets beste kvinnelige sprintere i sin aldersklasse, med 100 og 200 meter som sine beste øvelser. Hun begynte å studere statsvitenskap ved Stockholms universitet i 1999. I januar 2005 avla hun eksamen i statsvitenskap. Våren 2006 startet hun også et magisterkurs i statsvitenskap, men som hun aldri fullførte. Hun har også gjennomgått flere spesialiserende ledarskapsutdannelser, deriblant hos IFL ved Handelshögskolan i Stockholm i 2009.

### Mediavirksomhet

Hennes TV-karriere startet i 1992 som programleder for Sveriges Televisions *Disneyklubben* sammen med Eva Röse og Johan Petersson. Deretter fortsatte hun fra 1993 til 1997 som programleder, reporter og innslagsprodusent for blant annet *Söndagsöppet*. I 1998 og 1999 ledet hun talkshowet *Alice Bah* i TV4, og ledet partiledarutspørringen i TV4 foran Riksdagsvalget i Sverige i 2002 sammen  med Lennart Ekdal.  Hun har også deltatt i Sveriges Radios sommerprat to ganger, i 2001 og 2011. I 2002 skrev hun sammen med hoffets pressesjef Elisabeth Tarras-Wahlberg boken *Victoria, Victoria!* om kronprinsesse Victoria.

#### Deltakelse i TV-serier
* Disneyklubben, 1993
* Söndagsöppet, 1993-1997
* Alice Bah, 1998-1999
* Livet på Dramaten, 2018
* Bryssel calling, 2020

### Karriere i privat og offentlig sektor

Etter TV-karrieren har hun blant annet vært virksomhetsleder ved Skandias stiftelse *Idéer for livet]* med fem anatte. I årene 2004–2007 arbeidet hun som generalsekretær for organisasjonen *Rättvisemärkt*. I 2008 var hun en av grunnleggerne av *Sektor 3* – "tankesmien for det sivile samholdet" og dennes virksomhetsleder i 2008 og 2009. Fra september 2009 til 31. august 2013 arbeidet hun som ansvarlig for miljø- og samfunnsansvar på ÅF, et børsnotert rådgivingsfirma. I mai 2013 ble hun av regjeringen utnevnt som generaldirektør for Ungdomsstyrelsen som i 2014 byttet navn til *Myndigheten for ungdoms- og civilsamhällesspørsmål*. Hun tiltrådte formelt 1. september 2013 og Kuhnke beholdt vervet frem til hun ble statsråd.

### Tillitsverv

Alice Bah Kuhnke har hatt en rekke tillitsverv gjennom årene. Hun var medlem av Svenska kyrkans kirkemøte for *Partipolitisk obundna i Svenska kyrkan* (POSK) i årene 2006–2010. Fra 2006 til 2012 var hun medlem av styret for Dramaten samt nestleder for KFUK-KFUM i Sverige i perioden 2009–2011. Fra 2012 og frem til hun ble kulturminister var hun medlem av Smålands akademi.

### Statsråd
Alice Bah Kuhnke ble 3. oktober 2014 utvnent til kultur- og demokratiminister i Stefan Löfvens første regjering, tre dager etter at hun ble medlem i Miljöpartiet.
Til forskjell fra forgjengeren som kulturminister Lena Adelsohn Liljeroth fikk Alice Bah Kuhnke også ansvar for demokratisaker, men ikke for idretten som ble plassert under helse- og idrettsminister Gabriel Wikström. Bah Kuhnkes innsats som ansvarlig for arbeidet mot voldelig ekstremisme har blitt kritisert av Magnus Ranstorp som utilstrekklig ettersom hun i offentlige intervjuer har tilkjennegitt mangel på kunnskap om SÄPOs ansvar og arbeid med personer returnert til Sverige etter deltakelse i terrorgruppen IS. Bah Kuhnke ble på grunn av kritikken innkalt til konstitusjonskomitéen og i januar 2018 ble ansvaret for håndteringen av voldelig ekstremisme flyttet til justisdepartementet.

I desember 2018 ble Alice Bah Kuhnke presentert som en av Miljöpartiets toppkandidater foran valget til Europaparlamentet i 2019. Hun meddelte samtidig at hun derfor skulle gå av som kulturminister i forbindelse med regjeringsskiftet. 21. januar 2019 ble hun etterfulgt på ministerposten av Amanda Lind.

I forbindelse med riksdagsvalget i Sverige i 2018 ble Bah Kuhnke innvalgt som riksdagsmedlem. Hun var fraværende fra sin riksdagsplass frem til å hun gikk av som minister i januar 2019, og hun tok da plass som medlem av Utenrikskomitéen.

### EU-parlamentariker
Alice Bah Kuhnke har som EU-parlamentariker blant annet vært ansvarlig forhandler for EUs tekstilstrategi, likestillingskomitéens uttalelser angående nytt energieffektiviseringsdirektiv  samt for oppdatert og utvidet lovverk mot hatkriminalitet. I januar 2022 var Alice Bah Kuhnke kandidat for De europeiske grønne/Den europeiske frie allianse til vervet som talsperson for EU-parlamentet. 

Bah Kuhnke har også vært engasjert i spørsmål om EUs migrasjonspolitikk og har hevdet at den nye migrasjonspakten "sementerer et uholdbart system" . Hun har også argumentert for å fjerne unntak for luksuskonsum fra EUs klimapolitikk.

Alice Bah Kuhnke har som EU-parlamentariker skrevet en debattartikkel med tittelen «Vegokorven bevisar varför EU har problem» der hun uttaler at «Kjøtt- og meieriindustrien er en av de mest innflytelsesrike lobbygruppene i Brüssel» og at det er absurd av EU å komme med forslag om å forby ord som «vegokorv» (vegetarpølse). Jessica Polfjärd som er europaparlamentariker for Moderaterna er blant dem som har tatt til motmæle.

Høsten 2020 var Bah Kuhnke en av fire svenske parlamentarikere i TV-serien *Bryssel calling* som ble sendt på SVT. I serien fikk man følge parlamentarikernes første år i parlamentet.

I desember 2023 ble Alice Bah Kuhnke nominert som Miljöpartiets førstekandidat til Europaparlamentsvalget i 2024, etter en medlemsavstemming blant Miljöpartiets medlemmer.

#### Talsperson
I begynnelsen av 2018 oppga Bah Kuhnke i et intervju at hun var beredt på å bli talsperson for Miljöpartiet om partiet ønsket dette. Ved hvert valg av talsperson siden Lövin gikk av i 2020 har hun vært en favoritt hos partiets velgere og vært klart mest populær i meningsmålinger for å ta over som kvinnelig talsperson. Bah Kuhnke har tidligere takket nei til vervet med henvisning til hennes oppdrag i Europaparlamentet.

### Privatliv
Fra 1998 til 2002 var Bah Kuhnke gift med programledern Henrik Johnsson. I perioden 2003 til 2023 var hun gift med skuespilleren Johannes Bah Kuhnke. De har tre døtre sammen.

I 2019 gjennomførte Bah Kuhnke sitt første Vasalopp.

## Priser og utmerkelser
* Årets smålänning 1999.
* Programleder for barnprogrammet *[[Disneyklubben]]* som 2006 ble kåret til det beste barneprogrammet.
* Ved Ellegalan 2018 ble hun tildelt prisen for Årets best kledte kvinna.
* Kåret i 2022 til Sveriges mest innflytelsesrike EU-parlamentariker av den uavhengige organisasjonen EUMatrix som årlig rangerer EU-parlamentarikernes politiske innflytelse. Bah Kuhnke ble da ansett å være nummer 114 av samtlige 705 EU-parlamentarikere, noe som var høyest blant de svenske delegatene.  

## Bibliografi
**Victoria, Victoria!*, av Alice Bah og Elisabeth Tarras-Wahlberg, fotografi: Paul Hansen, Ekerlid, 2002 ISBN 9189617363
**Att lyssna på sin inre röst*, av Alice Bah, redaktør: Elisabet Wahl, illustrasjoner: Kim Sonntag, Landsorganisasjonen i Sverige, 2003 ISBN 9789156619724

## Referanser


## Eksterne lenker
*